So kan werkplek in toekoms verander | Netwerk24
Laevelders se slot mis Folau
Dit gaan voor die wind met die omstrede voormalige Australiese rugbyspeler Israel Folau, sê Le Roux Roets, slot van die Pumas wat goed met hom bevriend is.
Bok-debuut vir Herschel en Rynhardt
Herschel Jantjies en Rynhardt Elstadt maak albei Saterdag hul toetsbuigings vir die Springbokke in die Rugbykampioenskap-toets teen die Wallabies op Ellispark.
Daan haal heuningkwas uit vir VS
Daan Human, die skrum-afrigter van die Blou Bulle, het die heuningkwas uitgehaal op die vooraand van sy nuwe span se Curriebeker-kragmeting met die Vrystaat-Cheetahs.
Die hooggeregshof het 'n kontrak tersyde gestel vir die bou van 'n vesel-internetnetwerk aan Pretoria en omstreke.
Jong musici in pylvak van instrumentale kompetisie
Die Samro Hubert van der Spuy-kompetisie, die enigste nasionale kompetisie vir laerskoolleerlinge wat orkesinstrumente bespeel, is in die pylvak.
So kan werkplek in toekoms verander
Deur Francois Williams 11 Januarie 2019 05:00
Swede het sy BTW op sekere items van 25% tot 20% verlaag in 'n poging om mense aan te spoor om sekere gebruiksartikels eerder te herstel as om nuwes te koop.
Die werkplek van die toekoms gaan baie anders wees as die van vandag maar die oorgang gaan mooi bestuur moet word, meen kenners. Foto: Unsplash
So het Cecilia Julin, Sweedse ambassadeur in Suid-Afrika, Donderdag op die konferensie van die Partnership for Action on Green Economy (Page), gesê.
Sy was deel van 'n paneelbespreking oor die toekoms van die werkplek in die groenekonomie.
Dit was deel van haar verduideliking oor hoe Swede die skuif na 'n groener ekonomie bevorder en hoe die sogenaamde sirkel-ekonomie benut word, d.w.s. waar soveel moontlik hulpbronne herwin en hergebruik word.
Guy Ryder, direkteur-generaal van die Internasionale Arbeidsorganisasie (ILO), sê die suksesverhale van groot transformasie in werkplekke is waar werkers, maatskappye en die regering saam aan 'n oplossing gewerk het.
Ryder sê hy glo nie aan die "einde van werk" weens kunsmatige intelligensie en robotika nie.
Die werkgeleenthede van die toekoms gaan nie geografies op dieselfde plekke wees as nou nie, en verskillende vaardighede sal vereis word, sê Ryder.
Regerings, vakbonde en werkgewers sal egter doelbewus moet belê in prosesse om die oorgang te bestuur.
"As jy dit net laat gebeur, gaan jy 'n moeilike toekoms tegemoet."
Julin meen die jonger generasie het ander verwagtinge van die werkplek. Selfs 'n goeie vergoeding is nie noodwendig die aanloklikste vir jong mense nie, maar hulle wil voel hul werk dra by tot 'n beter wêreld.
Julin verwag op haar beurt nie 'n grootskaalse migrasie van werkers na lande wat meer vaardig is met tegnologie nie. Sy meen die multinasionale aard van maatskappye sal 'n perk daarop plaas.
Uit 133 deelnemers aan 'n peiling op die konferensie het 35% gesê outomatisering en tegnologiese innovering is die belangrikste faktor wat die toekoms van werk gaan raak.
Tot 29% van deelnemers glo omgewingsfaktore en klimaatsverandering sal die werkplek raak, en 14% glo demografiese verandering en verouderende en jonger werkbevolkings sal die werkplek raak.
Tot 12% meen sake-herstrukturering en nuwe produksiemetodes sal die werkplek verander, en 9% glo die data-ekonomie, die platform-ekonomie en ander soort herorganisering van werk en werkers sal die werkplek verander.